**MINÄKÖ KESKI-IKÄISENÄ OPISKELEMAAN – 8 KOHDAN MUISTILISTA POHDINTAAN**

1. **TERVEYDENTILAN ARVIOINTI**

* Onko sinulla jokin sairaus, joka estää sinua täysin opiskelemasta ja tekemästä työtä?
* Onko sinulla jokin sairaus, joka rajoittaa työskentelyä ammatissa, johon olet kouluttautunut, mutta ei estä työskentelemästä toisessa ammatissa?

1. **MOTIVAATION ARVIOINTI**

* Haluatko sinä itse opiskella itsellesi uuden ammatin?
* Miksi sinä haluat opiskella itsellesi uuden ammatin?

1. **MIELENKIINNON KOHTEIDEN POHTIMINEN**

* Mitä koulutusalaa haluat opiskella (missä viihtyisit, mikä luo positiivisen mielikuvan)?
* Miksi haluaisit opiskella juuri sitä koulutusalaa (miksi se olisi sinulle sopiva)?

1. **TALOUDELLISTEN JA AJALLISTEN REALITEETTIEN SELVITTÄMINEN**

* Mitä tukia voit hakea opiskeluun tämän hetkisessä elämäntilanteessasi?
* Onko sinulla aikaa opiskella?
* Mitkä vievät eniten aikaasi?
* Mitkä ovat ne harrastukset tai velvoitteet, joista olet valmis ja kykenevä tarvittaessa luopumaan?

1. **OPISKELUMUODON VALITSEMINEN**

* Haluatko suorittaa opistotason, ammattikorkeakoulutason vai yliopistotason tutkinnon?
* Voitko hakeutua tämän tason koulutukseen aiemman koulutustasosi ja työkokemuksesi perusteella? Mikä aiempi koulutustasosi on? Mitä työkokemusta sinulla on?
* Haluatko opiskella pää- vai sivutoimisesti ja miksi?
* Haluatko opiskella koulutuksen lähiopintoina, monimuoto-opintoina, suorittaa väyläopintoja yliopistoon tai onko jokin muu opiskelutyyli sinulle sopiva? Miksi kyseinen koulutustyyppi on sinulle sopiva?

1. **OPINTOJEN KESTON PÄÄTTÄMINEN**

* Haluatko valmistua uuteen ammattiin nopeasti vai oletko valmis opiskelemaan pitkäjänteisemmin?
* Mitkä ulkoiset tekijät vaikuttavat opiskelusi kestoon?
* Voitko saada hyväksiluettua aiempia opintojasi uudessa koulutuksessasi? Mitä ne ovat?

1. **OPISKELUPAIKAN SIJAINNIN VALINTA**

* Onko asuinpaikkakunnallasi tai hyvien kulkuyhteyksien päässä haluamaasi koulutusta?
* Onko toivomasi koulutus mahdollista suorittaa monimuoto-opintoina, jos opiskelupaikka on kauempana kotoasi? Missä koulutuspaikka on?
* Onko tarjolla vastaavanlaista koulutusta, jos läheltäsi ei löydy täysin haluamaasi koulutusta?

1. **TYÖLLISTYMISMAHDOLLISUUKSIEN SELVITTÄMINEN**

* Mikä on haluamasi uuden ammatin työllisyystilanne tällä hetkellä ja miltä alan kasvunäkymät näyttävät lähitulevaisuudessa?
* Mille aloille keski-ikäinen työllistyy parhaiten?
* Haluatko tehdä töitä palkansaajana vai yrittäjänä?